CELEX: 32014D0806
Language: et
Date: 2014-11-18 00:00:00
Title: 2014/806/EL: Komisjoni rakendusotsus, 18. november 2014 , millega kiidetakse heaks katusele paigaldatav akut laadiv Webasto päikesepaneel kui uuenduslik tehnoloogiline lahendus sõiduautode CO 2 -heite vähendamiseks vastavalt Euroopa Parlamendi ja nõukogu määrusele (EÜ) nr 443/2009  EMPs kohaldatav tekst

19.11.2014   
               
               
                  ET
               
               
                  Euroopa Liidu Teataja
               
               
                  L 332/34
               
            
         KOMISJONI RAKENDUSOTSUS,
         18. november 2014,
         millega kiidetakse heaks katusele paigaldatav akut laadiv Webasto päikesepaneel kui uuenduslik tehnoloogiline lahendus sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
         (EMPs kohaldatav tekst)
         
            (2014/806/EL)
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
         ning arvestades järgmist:
         
                     (1)
                  
                  
                     Tarnija Webasto Roof & Components SE (edaspidi „taotleja”) esitas 5. märtsil 2014 taotluse katusele paigaldatava akut laadiva päikesepaneeli kui uuendusliku tehnoloogilise lahenduse heakskiitmiseks. Leiti, et taotlus on täielik, ning ajavahemik taotluse hindamiseks komisjonis algas ametliku kättesaamise kuupäevale järgneval päeval ehk 6. märtsil 2014.
                  
               
                     (2)
                  
                  
                     Taotlust hinnati kooskõlas määruse (EÜ) nr 443/2009 artikliga 12, komisjoni rakendusmäärusega (EL) nr 725/2011 (2) ja tehniliste suunistega, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009 (edaspidi „tehnilised suunised”) (3).
                  
               
                     (3)
                  
                  
                     Taotluses käsitletakse akut laadivat Webasto fotoelektrilist päikesepaneeli, mis paigaldatakse sõiduki katusele. Kõnealune fotoelektriline paneel muudab keskkonnaenergia elektrienergiaks, mis pingemuunduri abil salvestatakse autole paigaldatud akus. Komisjoni hinnangul selgub taotluses esitatud teabest, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on täidetud.
                  
               
                     (4)
                  
                  
                     Taotleja on tõendanud, et selliste sõiduautode osakaal, mille katusele on paigaldatud kõnealuses taotluses kirjeldatud akut laadiv päikesepaneel, ei ületanud 3 % võrdlusaastal 2009 registreeritud uutest sõiduautodest.
                  
               
                     (5)
                  
                  
                     Selleks et teha kindlaks, kui palju väheneb CO2-heide tänu sõidukis kasutatavale uuenduslikule tehnoloogiale, on vaja vastavalt rakendusmääruse (EL) nr 725/2011 artiklile 5 määrata kontrollsõiduk, millega võrreldakse uuendusliku tehnoloogiaga sõiduki tõhusust kooskõlas nimetatud määruse artikliga 8. Komisjon leiab, et kontrollsõiduk peaks olema ökouuendusliku sõidukiga identne kõige muu osas peale katusele paigaldatud päikesepaneeli ning vajaduse korral paigaldatava lisaaku ja muude seadmete, mida on spetsiaalselt vaja päikeseenergia muundamiseks elektrienergiaks ja selle salvestamiseks. Katusele paigaldatud päikesepaneeliga uue sõidukiversiooni puhul peab kontrollsõidukiks olema sõiduk, mille päikesepaneel on lahti ühendatud ja mille puhul on arvesse võetud päikesepaneeli lisamisest tulenevat sõiduki massi muutumist.
                  
               
                     (6)
                  
                  
                     Taotleja on esitanud metoodika CO2-heite vähenemise mõõtmiseks. See hõlmab valemeid, mis põhinevad tehnilistel suunistel katusele paigaldatava akut laadiva päikesepaneeli kohta. Komisjon on seisukohal, et lisaks tuleks näidata, mil määral on paranenud sõiduki üldine energiatarbimine seoses sõiduki transpordifunktsiooniga, võrreldes selliste seadmete energiatarbimisega, mille eesmärk on suurendada juhi või reisijate mugavust.
                  
               
                     (7)
                  
                  
                     Heitkoguse vähenemise kindlakstegemisel on vaja arvesse võtta ka sõiduki aku mahutavust või sellise lisaaku olemasolu, mis on ette nähtud üksnes katusel olevast päikesepaneelist saadava elektrienergia salvestamiseks.
                  
               
                     (8)
                  
                  
                     Komisjon on seisukohal, et katsemetoodika annab kontrollitavaid, korratavaid ja võrreldavaid mõõtmistulemusi ning võimaldab suure statistilise olulisusega realistlikult tõendada uuendusliku tehnoloogia kasutamisest saadavat kasu CO2-heite vähendamisel vastavalt rakendusmääruse (EL) nr 725/2011 artiklile 6.
                  
               
                     (9)
                  
                  
                     Seda silmas pidades leiab komisjon, et taotleja on piisavalt tõendanud, et uuendusliku tehnoloogia abil vähendatakse heitkogust vähemalt 1 g CO2 võrra kilomeetri kohta.
                  
               
                     (10)
                  
                  
                     Kuna CO2-heitega seotud tüübikinnituskatse puhul, millele on osutatud Euroopa Parlamendi ja nõukogu määruses (EÜ) nr 715/2007 (4) ja komisjoni määruses (EÜ) nr 692/2008, (5) ei võeta arvesse katusele paigaldatava päikesepaneeli olemasolu ega selle tehnoloogia abil saadavat täiendavat energiat, on komisjon veendunud, et katusele paigaldatav akut laadiv Webasto päikesepaneel ei ole standardse katsetsükliga hõlmatud. Komisjon leiab, et kontrolliaruande on koostanud sõltumatu ja sertifitseeritud asutus nimega TÜV SÜD Czech s.r.o. ning aruanne toetab taotluses esitatud järeldusi.
                  
               
                     (11)
                  
                  
                     Seda silmas pidades leiab komisjon, et kõnealuse uuendusliku tehnoloogia heakskiitmisele ei tohiks olla vastuväiteid.
                  
               
                     (12)
                  
                  
                     Ökoinnovatsioonilahenduse üldkoodi määramiseks, mida kasutatakse direktiivi 2007/46/EÜ I, VIII ja IX lisale vastavates asjakohastes tüübikinnitusdokumentides, tuleks määrata individuaalne kood, mida kasutatakse käesoleva rakendusotsusega heaks kiidetud uuendusliku tehnoloogilise lahenduse tähistamiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   M1-kategooria sõidukitel kasutamiseks ette nähtud katusele paigaldatav akut laadiv Webasto päikesepaneel kiidetakse heaks kui uuenduslik tehnoloogiline lahendus määruse (EÜ) nr 443/2009 artikli 12 tähenduses.
            
            
               2.   Lõikes 1 osutatud katusele paigaldatava akut laadiva Webasto päikesepaneeli kasutamisest tulenev CO2-heite vähenemine tehakse kindlaks lisas sätestatud metoodika abil.
            
            
               3.   Tüübikinnitusdokumentidesse kantav individuaalne ökoinnovatsioonilahenduse kood, mida kasutatakse käesoleva rakendusotsusega heaks kiidetud uuendusliku tehnoloogilise lahenduse tähistamiseks, on „7”.
            
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 18. november 2014
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 140, 5.6.2009, lk 1.
         
            (2)  Komisjoni rakendusmäärus (EL) nr 725/2011, 25. juuli 2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf (2013. aasta veebruari versioon).
         
            (4)  Euroopa Parlamendi ja nõukogu määrus (EÜ) nr 715/2007, 20. juuni 2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 171, 29.6.2007, lk 1).
         
            (5)  Komisjoni määrus (EÜ) nr 692/2008, 18. juuli 2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
      
      
         
            LISA
            METOODIKA KATUSELE PAIGALDATAVA AKUT LAADIVA WEBASTO PÄIKESEPANEELI KASUTAMISEL SAAVUTATAVA CO2 HEITKOGUSE VÄHENEMISE MÄÄRA ARVUTAMISEKS
            1.   Sissejuhatus
            
            Katsemenetlus ja katsetingimused, mida kohaldatakse CO2 heitkoguse vähenemise määra arvutamiseks M1-kategooria sõiduki puhul, mille katusele on paigaldatud akut laadiv Webasto päikesepaneel, on sätestatud punktides 2 ja 3.
            2.   Katsemenetlus
            
            Kõnealuse päikesepaneeli maksimaalne väljundvõimsus (PP) määratakse katseliselt iga sõidukivariandi puhul. Mõõtmised tehakse kooskõlas rahvusvahelises standardis IEC 61215:2005 (1) sätestatud katsemetoodikaga.
            Kasutatakse eemaldatud terviklikku päikesepaneeli. Paneeli neli nurka peavad puudutama horisontaalset mõõtepaneeli.
            Kõiki mõõtmisi tehakse vähemalt viis korda.
            Pikisuunalise kaldenurga ja kasutatava kogumahutavuse (või sellest tuleneva päikeseenergia parandusteguri) näeb ette sõiduki tootja.
            Auto katuse võimaliku pikisuunalise kaldenurga arvessevõtmiseks kohaldatakse hiljem matemaatilist koosinusfunktsiooni.
            3.   Valemid
            
            
                     
                        1)
                     
                     
                        Maksimaalse väljundvõimsuse väärtuste aritmeetilise keskmise standardhälve arvutatakse valemiga (1).
                        Valem (1):
                        
                           ,
                        kus
                        
                                    
                                       
                                 
                                 
                                    :
                                 
                                 
                                    on maksimaalse väljundvõimsuse [Wp] väärtuste aritmeetilise keskmise standardhälve,
                                 
                              
                                    PPi
                                       
                                    
                                 
                                 
                                    :
                                 
                                 
                                    on maksimaalse väljundvõimsuse [Wp] mõõdetud väärtus,
                                 
                              
                                    
                                       
                                 
                                 
                                    :
                                 
                                 
                                    on maksimaalse väljundvõimsuse [Wp] väärtuste aritmeetiline keskmine ja
                                 
                              
                                    n
                                 
                                 
                                    :
                                 
                                 
                                    on mõõtmiste arv.
                                 
                              Saadav lisaelektrienergia kogus sõltub kasutatavast elektrimahutavusest, mida tuleb tõendada. Kui kõnealune mahutavus on väiksem kui 0,666 ampertundi päikesepaneeli maksimumvõimsuse vati kohta, ei ole võimalik selgel ja päikesepaistelisel suvepäeval esinevat päikesekiirgust akude täieliku laetuse tõttu maksimaalselt ära kasutada. Sel juhul tuleb kohaldada punktis 2 osutatud päikeseenergia parandustegurit, et leida kasutatava sisendpäikeseenergia osakaal.
                     
                  
                     
                        2)
                     
                     
                        CO2 heitkoguse võimaliku vähenemise määra arvutamiseks kasutatakse järgmisi lähteandmeid:
                        
                                    —
                                 
                                 
                                    tehniliste suuniste (2) peatükis 5.7.1 määratletud päikesekiirguse keskmine võimsus P
                                       SR ehk 120 W/m2;
                                 
                              
                                    —
                                 
                                 
                                    tehniliste suuniste peatükis 5.4.2 määratletud kasutuskoefitsient/varjutustegur UF
                                       IR ehk 0,51;
                                 
                              
                                    —
                                 
                                 
                                    tehniliste suuniste peatükis 5.1.3 määratletud päikeseelementide süsteemi kasutegur ηSS ehk 0,76;
                                 
                              
                                    —
                                 
                                 
                                    tehniliste suuniste peatükis 5.7.2 ja tabelis 1 määratletud päikeseenergia parandustegur;
                                    
                                       Tabel 1
                                    
                                    
                                                Kasutatav kogumahutavus (12 V) /päikesepaneeli maksimumvõimsus [Ah/Wp] (3)
                                                
                                             
                                             
                                                0,10
                                             
                                             
                                                0,20
                                             
                                             
                                                0,30
                                             
                                             
                                                0,40
                                             
                                             
                                                0,50
                                             
                                             
                                                0,60
                                             
                                             
                                                > 0,666
                                             
                                          
                                                Päikeseenergia parandustegur
                                             
                                             
                                                0,481
                                             
                                             
                                                0,656
                                             
                                             
                                                0,784
                                             
                                             
                                                0,873
                                             
                                             
                                                0,934
                                             
                                             
                                                0,977
                                             
                                             
                                                1
                                             
                                          
                              
                                    —
                                 
                                 
                                    tehniliste suuniste peatükis 5.1.1 ja tabelis 2 sätestatud kütusekulu efektiivvõimsuse ühiku kohta bensiinimootoriga sõidukil (V
                                       Pe-P) ja diiselmootoriga sõidukil (V
                                       Pe-D);
                                    
                                       Tabel 2
                                    
                                    
                                                Mootoritüüp
                                             
                                             
                                                Kütusekulu efektiivvõimsuse ühiku kohta, VPe [l/kWh]
                                             
                                          
                                                Bensiinimootor (VPe-P)
                                             
                                             
                                                0,264
                                             
                                          
                                                Diiselmootor (VPe-D)
                                             
                                             
                                                0,22
                                             
                                          
                              
                                    —
                                 
                                 
                                    tehniliste suuniste peatükis 5.1.2 määratletud vahelduvvoolugeneraatori kasutegur ηΑ ehk 0,67.
                                 
                              Teisendustegurina kasutatakse tabelis 3 esitatud andmeid.
                        
                           Tabel 3
                        
                        
                                    Kütuseliik
                                 
                                 
                                    Teisendustegur (l/100 km) → (g CO2/km) [100 g/l]
                                 
                              
                                    Bensiin (CFP)
                                 
                                 
                                    23,3 (= 2 330  g CO2/l)
                                 
                              
                                    Diislikütus (CFD)
                                 
                                 
                                    26,4 (= 2 640  g CO2/l)
                                 
                              Keskmise aastase läbisõidu [km aastas] arvestamisel kasutatakse tabelis 4 esitatud andmeid.
                        
                           Tabel 4
                        
                        
                                    Kütuseliik
                                 
                                 
                                    Keskmine aastane läbisõit [km aastas]
                                 
                              
                                    Bensiin (MP)
                                 
                                 
                                    12 700 
                                 
                              
                                    Diislikütus (MD)
                                 
                                 
                                    17 000 
                                 
                              Nende lähteandmete alusel arvutatakse CO2 heitkoguse vähenemise määr bensiinimootoriga sõiduki puhul vastavalt valemile (2).
                        Kontrollsõiduki ja ökouuendusliku sõiduki vahelise katusele paigaldatud päikesepaneelist ja vajaduse korral paigaldatavast lisaakust tuleneva massierinevuse arvessevõtmiseks kohaldatakse massiparanduskoefitsienti (4). Kontrollsõiduk on sõiduk, mis on ökouuendusliku sõidukiga identne kõiges muus peale katusele paigaldatud päikesepaneeli ning vajaduse korral paigaldatava lisaaku ja muude seadmete, mida on spetsiaalselt vaja päikeseenergia muundamiseks elektrienergiaks ja selle salvestamiseks.
                        Katusele paigaldatud päikesepaneeliga uue sõidukiversiooni puhul on kontrollsõiduk määratletud kui sõiduk, mille katusele paigaldatud päikesepaneel on lahti ühendatud ja mille puhul on arvesse võetud päikesepaneeli paigaldamisest tulenevat muutust sõiduki massis. Kui katusele paigaldatud päikesepaneel on klaasist, võetakse massimuutusena arvesse lisamassi 3,4 kg. Kui katusele paigaldatud päikesepaneel on kergest sünteetilisest materjalist, ei ole vaja massimuutust arvesse võtta. Kõnealuse massimuutuse puhul peab tootja esitama tüübikinnitusasutusele kontrollitud dokumendid.
                        Valem (2):
                        
                           ,
                        kus
                        
                                    CCO 2
                                       
                                    
                                 
                                 
                                    :
                                 
                                 
                                    on CO2 heitkoguse vähenemise määr [g CO2/km],
                                 
                              
                                    PSR
                                    
                                 
                                 
                                    :
                                 
                                 
                                    on keskmine päikesekiirguse võimsus [W/m2],
                                 
                              
                                    UFIR
                                    
                                 
                                 
                                    :
                                 
                                 
                                    on kasutuskoefitsient/varjutustegur [–],
                                 
                              
                                    ηSS
                                    
                                 
                                 
                                    :
                                 
                                 
                                    on päikeseelementide süsteemi kasutegur [–],
                                 
                              
                                    PP
                                    
                                 
                                 
                                    :
                                 
                                 
                                    on maksimaalne väljundvõimsus [Wp],
                                 
                              
                                    SCC
                                 
                                 
                                    :
                                 
                                 
                                    on päikeseenergia parandustegur [–],
                                 
                              
                                    VPe – P
                                    
                                 
                                 
                                    :
                                 
                                 
                                    on bensiinimootoriga sõiduki kütusekulu efektiivvõimsuse ühiku kohta [l/kWh],
                                 
                              
                                    ηA
                                    
                                 
                                 
                                    :
                                 
                                 
                                    on vahelduvvoolugeneraatori kasutegur [–],
                                 
                              
                                    CFP
                                    
                                 
                                 
                                    :
                                 
                                 
                                    on teisendustegur bensiinimootoriga sõiduki puhul [100 g/l],
                                 
                              
                                    MP
                                    
                                 
                                 
                                    :
                                 
                                 
                                    on bensiinimootoriga sõiduki keskmine aastane läbisõit [km aastas],
                                 
                              
                                    Φ
                                 
                                 
                                    :
                                 
                                 
                                    on päikesepaneeli pikisuunaline kaldenurk [°] ja
                                 
                              
                                    ΔCO2mP
                                    
                                 
                                 
                                    :
                                 
                                 
                                    on bensiinimootoriga sõiduki CO2 heitkoguse parandustegur, millega võetakse arvesse massimuutust pärast katusele päikesepaneeli paigaldamist ning vajaduse korral lisaaku ja muude selliste seadmete paigaldamist, mida on spetsiaalselt vaja päikeseenergia muundamiseks elektrienergiaks ja selle salvestamiseks [g CO2/km].
                                 
                              Diiselmootoriga sõiduki puhul arvutatakse CO2 heitkoguse vähenemise määr vastavalt valemile (3).
                        Kontrollsõiduki ja ökouuendusliku sõiduki vahelise katusele paigaldatud päikesepaneelist ja vajaduse korral paigaldatavast lisaakust tuleneva massierinevuse arvessevõtmiseks kohaldatakse massiparanduskoefitsienti (4). Kontrollsõiduk on sõiduk, mis on ökouuendusliku sõidukiga identne kõiges muus peale katusele paigaldatud päikesepaneeli ning vajaduse korral paigaldatava lisaaku ja muude seadmete, mida on spetsiaalselt vaja päikeseenergia muundamiseks elektrienergiaks ja selle salvestamiseks.
                        Katusele paigaldatud päikesepaneeliga uue sõidukiversiooni puhul on kontrollsõiduk määratletud kui sõiduk, mille katusele paigaldatud päikesepaneel on lahti ühendatud ja mille puhul on arvesse võetud päikesepaneeli paigaldamisest tulenevat muutust sõiduki massis. Kui katusele paigaldatud päikesepaneel on klaasist, võetakse massimuutusena arvesse lisamassi 3,4 kg. Kui katusele paigaldatud päikesepaneel on kergest sünteetilisest materjalist, ei ole vaja massimuutust arvesse võtta. Kõnealuse massimuutuse puhul peab tootja esitama tüübikinnitusasutusele kontrollitud dokumendid.
                        Valem (3):
                        
                           ,
                        kus
                        
                                    VPe – D
                                    
                                 
                                 
                                    :
                                 
                                 
                                    on diiselmootoriga sõiduki kütusekulu efektiivvõimsuse ühiku kohta [l/kWh],
                                 
                              
                                    CFD
                                    
                                 
                                 
                                    :
                                 
                                 
                                    on teisendustegur diiselmootoriga sõiduki puhul [100 g/l],
                                 
                              
                                    MD
                                    
                                 
                                 
                                    :
                                 
                                 
                                    on diiselmootoriga sõiduki keskmine aastane läbisõit [km aastas] ja
                                 
                              
                                    ΔCO2mD
                                    
                                 
                                 
                                    :
                                 
                                 
                                    on diiselmootoriga sõiduki CO2 heitkoguse parandustegur, millega võetakse arvesse massimuutust pärast katusele päikesepaneeli paigaldamist ning vajaduse korral lisaaku ja muude selliste seadmete paigaldamist, mida on spetsiaalselt vaja päikeseenergia muundamiseks elektrienergiaks ja selle salvestamiseks [g CO2/km].
                                 
                              Massimuutusest tulenev CO2 heitkoguse parandustegur arvutatakse vastavalt valemile (4) või (5).
                        Valem (4):
                        
                                    
                                       
                                 
                                 
                                    bensiinimootoriga sõiduki puhul,
                                 
                              ning
                        valem (5):
                        
                                    
                                       
                                 
                                 
                                    diiselmootoriga sõiduki puhul,
                                 
                              kus
                        
                                    Δm
                                 
                                 
                                    :
                                 
                                 
                                    on massimuutus pärast katusele päikesepaneeli paigaldamist ning vajaduse korral lisaaku ja muude selliste seadmete paigaldamist, mida on spetsiaalselt vaja päikeseenergia muundamiseks elektrienergiaks ja selle salvestamiseks (nt 5 kg).
                                 
                              
                  
                     
                        3)
                     
                     
                        CO2 heitkoguse vähenemise määra viga tuleks arvutada vastavalt valemile (6).
                        Valem (6):
                        
                           ,
                        kus
                        
                                    
                                       
                                 
                                 
                                    :
                                 
                                 
                                    on CO2 heitkoguse vähenemise üldmäära viga [g CO2/km],
                                 
                              
                                    
                                       
                                 
                                 
                                    :
                                 
                                 
                                    on tundlikkus, mis iseloomustab CO2 heitkoguse vähenemise arvutatud määra sõltuvust katses i mõõdetud väärtusest, ja
                                 
                              
                                    n
                                 
                                 
                                    :
                                 
                                 
                                    on mõõtmiste arv.
                                 
                              CO2 heitkoguse vähenemise määra vea arvutamiseks bensiinimootoriga sõiduki puhul kasutatakse valemi (6) abil saadud tulemust valemis (2) vastavalt valemile (7).
                        Valem (7):
                        
                           
                        CO2 heitkoguse vähenemise määra vea arvutamiseks diiselmootoriga sõiduki puhul kasutatakse valemi (6) abil saadud tulemust valemis (3) ning sellest lähtuvalt saadakse valem (8). See väljendab CO2 heitkoguse vähenemise määra viga diiselmootoriga sõiduki puhul.
                        Valem (8):
                        
                           
                     
                  
                     
                        4)
                     
                     
                        Et tõendada, et heitkoguse vähenemise miinimummäär 1 g CO2/km on ületatud statistiliselt olulisel määral, kasutatakse valemit (9).
                        Valem (9):
                        
                           ,
                        kus
                        
                                    MT
                                 
                                 
                                    :
                                 
                                 
                                    on heitkoguse vähenemise miinimummäär [g CO2/km] ehk 1 g CO2/km,
                                 
                              
                                    CCO 2
                                       
                                    
                                 
                                 
                                    :
                                 
                                 
                                    on CO2 heitkoguse vähenemise üldmäär [g CO2/km] ja
                                 
                              
                                    
                                       
                                 
                                 
                                    :
                                 
                                 
                                    on CO2 heitkoguse vähenemise üldmäära viga [g CO2/km].
                                 
                              Kui CO2 heitkoguse vähenemise määr on valemi (9) kohaselt väiksem kui rakendusmääruse (EL) nr 725/2011 artikli 9 lõikes 1 sätestatud miinimummäär, kohaldatakse kõnealuse määruse artikli 11 lõike 2 teist lõiku.
                     
                  
               (1)  IEC 61215. Crystalline silicon terrestrial photovoltaic (PV) modules — Design qualification and type approval („Kristalsest ränist maapealsed fotoelektrilised moodulid — disainilahenduse kvalifitseerimine ja tüübikinnituse andmine”). Viitenumber: IEC 61215:2005(E).
            
               (2)  Tehnilised suunised, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009 (2013. aasta veebruari versioon).
            
               (3)  Kogumahutavus hõlmab 10-ampertunnise käivitusaku (12 V) keskmist kasutatavat mahutavust. Kõikide väärtuste puhul on lähtutud aasta keskmisest päikesekiirguse võimsusest 120 W/m2, varjutuse osakaalust 0,49 ja sõiduki keskmisest kasutusajast 1 tund päevas elektritarbel 750 W.
            
               (4)  Teadusuuringute Ühiskeskuse võrdlusuuringu (http://europa.eu/!qN68wc) 5. peatüki punkt 5.1.